Johann von Buxhoeveden

Johann von Buxhoeveden oli Saaremaa stiftifoogt 1527., 1528. ja 1534. aastal.

Johann von Buxhoeveden pärines arvatavasti Saaremaalt. Esimest korda on teda Saaremaa stiftifoogtina mainitud 17. märtsil 1527 ja seejärel korduvalt nii 1527. kui ka 1528. aastal. Viimast korda on teda stiftifoogtina mainitud 11. detsembril 1534, kuid ilmselt ajavahemikus 1530–1534 ta selles ametis ei olnud, sest siis on Kuressaare foogtina mainitud Gotthard von Gilsenit. 

1527. ja veel ka 1536. aastal on Johann von Buxhoevedeni mainitud Saare-Lääne piiskopi nõunikuna. Tõenäoliselt oli piiskop Reinhold von Buxhoeveden tema küllaltki lähedane sugulane.

1528. aastal abiellus Johann von Buxhoeveden Barbara Danelovega.

Kirjandus
 Leonid Arbusow vanem. Livlands Geistlichkeit von 12. bis ins 16. Jahrhundert. 3. Nachtrag. 1913, lk 39.

Välislingid 
 Väljavõte Saaremaa rüütelkonna genealoogilisest käsiraamatust

Vana-Liivimaa inimesed
Baltisakslased
Buxhoevedenid
Saaremaa stiftifoogtid